Index - Futball - Futball hírek - Reklámozhatnak az osztrák játékvezetők
Reklámozhatnak az osztrák játékvezetők
2002.01.31. 11:52
Ősztől viselhetnek a mezükön reklámokat a játékvezetők az osztrák labdarúgó-bajnokságban. A nemzetközi szövetség (FIFA) már decemberben engedélyezte a feliratokat a bírók ruháján, de ekkorra Ausztriában már elkészültek a szponzorok idei költségvetései.
- Ez az első lépés a dirigensek hivatásos státusza felé: a következő idényben már csak heti 20 órát dolgozhatnak "civilben". Így marad idejük fizikailag is és lelkileg is felkészülni a találkozókra - mondta a játékvezetői bizottság elnöke.
A szomszédos országban összesen 15 bíró tevékenykedik az élvonalban.